Overordnet set gælder der to regelsæt for at køre med cykelhjelm på elcykler: For elcykler med en maksimal hastighed på 25 km/t og for elcykler med en maksimal hastighed på 45 km/t.
Hvis elcyklen kan køre 25 km/t, er der ingen påkrav om cykelhjelm.
Hvis elcyklen derimod er en såkaldt super elcykel, eller en speed pedelec som den også kaldes, og kan køre 45 km/t, skal du bære cykelhjelm.
Dermed er der forskel på reglerne for f.eks. elcykler og el-løbehjul. Reglerne er defineret i lovgivningen, som vi kort gennemgår i næste afsnit.